 தமிழிற் பொருந்துதல் என்றதனால் பொதுவெழுத்தென்றது வடமொழியெனப்படும். பொதுவெழுத்துத் தமிழ்ப் பொருந்துதல் சிறப்பு என்றதனால், அல்லன வருதல் அத்துணைச் சிறப்புடையதன்று என்பதாயிற்று. பொதுவெழுத்து - வடமொழிக்கும் தமிழ்மொழிக்கும் பொதுவான எழுத்து.  60. உயிர்மெய் யுயிரள பலாச்சார்பு தமிழ்க்குரிய. (௬௰) உயிர்மெய் உயிர் அளபு அலாச் சார்பு தமிழ்க்கு உரிய.  பவாநந்தர் உரை இஃது தமிழ்க்கே உரிய சார்பெழுத்துக்கள் இவை என்பது உணர்த்துகின்றது.   பதவுரை உயிர்மெய் = உயிர்மெய்யும்,  உயிரளபு = உயிரளபெடையும்,  அல்லா = அல்லாத,  சார்பு = சார்பெழுத்து எல்லாம்,  தமிழ்க்கு உரிய = தமிழ்க்கே உரியன.